DA sê dié lesse is geleer uit bek-en-klouseer-uitbrekingsArgieffoto (Foto: Du Preez de Villiers/Maroela Media) Die DA in die Vrystaat verwelkom die opheffing van die verbod op die verskuiwing van vee in die provinsie ná bek-en-klouseer in sommige distrikte opgemerk is. Alhoewel sommige gebiede nog onder kwarantyn is, kom dit voor of die siekte onder beheer is in die provinsie. Maroela Media het vroeër berig die minister van landbou, grondhervorming en landelike ontwikkeling het regulasies oor die verbod op die verskuiwing van vee in die Vrystaat verslap. Ingevolge ŉ verklaring van minister Thoko Didiza se kantoor, kan boere op Vrystaatse plase wat nie deur bek-en-klouseer geraak word nie, voortaan weer beeste verskuif. Plase waar daar ŉ positiewe geval van bek-en-klouseer was, of daar vermoedelik so ŉ geval is, bly onder kwarantyn. Roy Jankielsohn, provinsiale leier van die DA, sê ŉ oorsigtelike besoek en interaksie met verskeie belanghebbendes in Harrismith met DA-raadslid Alison Oates, ook ŉ boer in die gebied, het die volgende kwessies uitgelig wat betref bek-en-klouseer: Jankielsohn sê die DA sal die betrokke kwessies met die departement van landbou en landelike ontwikkeling aanroer tydens gesprekke in die Vrystaatse wetgewer en ŉ plan van aksie versoek om kommer oor toekomstige uitbrekings te takel.